Gailionių geležinkelio stotis

Gailionių geležinkelio stotis – buvusi stotis Gailionių kaimo pietiniame pakraštyje (Pakruojo rajonas), Pakruojo ir Pasvalio rajonų paribyje, prie buvusio Gubernijos–Biržų geležinkelio. Stoties pastatas neišlikęs, link jos vedanti gatvė pavadinta Geležinkelio gatve.

 Istorija 

Stotis atidaryta I pasaulinio karo metais prie geležinkelio Gubernija–Pasvalys. Iki II pasaulinio karo stovėjo vienaukštis medinis stoties rūmų pastatas,https://railwayz.info/photolines/photo/100217 tikriausiai pastatytas praplatinant geležinkelio ruožą XX a. 4-ajame dešimtmetyje. Karui baigiantis, 1944 m. vasarą stotis sudegė ir nebebuvo atstatyta – po karo liko tik stotelė (keleivių laipinimo vieta), žemėlapiuose žymima iki vėlyvo sovietmečio.https://retromap.ru/151983_56.051,24.069https://retromap.ru/161985_z13_56.051,24.069

1923 m. Gailionių geležinkelio stotyje buvo surašyti 5 gyventojai.

 Šaltiniai 

Kategorija:Pakruojo rajono savivaldybės geležinkelio stotys